Diari Oficial de la Generalitat Valenciana


Sumari del DOGV 4115, del 26-10-2001 (2001/9812)

RESOLUCIÓ del conseller d'Obres Públiques, Urbanisme i Transports, de 20 de setembre de 2001, per la qual s'aprova definitivament la modificació puntual núm. 1.1.8 del Pla General d'Ordenació Urbana del municipi d'Aspe.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4115

Data del DOGV
:   26-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9812


Data del document
:   20-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Aspe
    * pla d'urbanisme

RESOLUCIÓ del conseller d'Obres Públiques, Urbanisme i Transports, de 20 de setembre de 2001, per la qual s'aprova definitivament la modificació puntual núm. 1.1.8 del Pla General d'Ordenació Urbana del municipi d'Aspe. [2001/X9812]
  
Vist l'expedient relatiu a la modificació puntual núm. 1.1.8 del Pla General d'Ordenació Urbana d'Aspe (Alacant), i de conformitat amb els següents,
  
Antecedents de fet
  
Primer. L'Ajuntament, en la sessió plenària realitzada el dia 16 de febrer de 2001, va acordar l'aprovació provisional de la modificació puntual núm. 1.1.8 del Pla General d'Ordenació Urbana d'Aspe, després de sotmetre l'expedient a informació pública per mitjà dels anuncis publicats en el Diari Oficial de la Generalitat Valenciana d'11 de gener de 2001 i en el diari Información de 6 de gener del mateix any. Durant el període d'exposició pública no es va presentar cap al·legació.
  
Segon. La documentació està integrada per memòria informativa, plànols d'informació i ordenació i fitxes.
  
Tercer. Consta en l'expedient l'informe favorable de la Conselleria de Cultura, Educació i Ciència, de 6 d'octubre de 2000.
  
Quart. La Comissió Territorial d'Urbanisme d'Alacant, en la sessió realitzada el dia 23 de juliol de 2001, va adoptar el següent acord:
  
«Informar favorablement sobre la modificació puntual 1.1.8 del municipi d'Aspe, i proposar al conseller d'Obres Públiques, Urbanisme i Transports la seua aprovació definitiva».
  
Fonaments de dret
  
Primer. La tramitació ha estat d'acord amb el que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segon. La documentació està completa als efectes del compliment de l'article 27 de la LRAU i 45 i següents del seu Reglament de Planejament.
  
Tercer. L'objecte del present expedient és l'obertura d'un nou carrer, prolongació del carrer Las Parras, que comunica els carrers San Juan i José Cremades. Per a això s'ha d'enderrocar un edifici catalogat pel Pla General, que es descataloga una vegada obtingut l'informe de la Direcció General de Patrimoni Artístic de la Conselleria de Cultura, Educació i Ciència, de 6 d'octubre de 2000, aportat per l'Ajuntament segons el qual «... atesa la inexistència de valor patrimonial i arquitectònic en l'edifici esmentat no hi ha observació de caràcter patrimonial per a portar a terme la descatalogació de l'edifici respecte al catàleg urbanístic».
  
Com a conseqüència de l'obertura d'aquest nou carrer hi ha una variació de superfície edificable i de vials, així com una modificació en forma, encara que no en superfície de la zona verda prevista en el planejament vigent, de manera que 150 m2 de zona verda passen a viari, 150 m2 de sòl edificable passen a zona verda, 218 m2 de sòl edificable passen a viari. Conseqüència de l'anterior es modifiquen els aprofitaments tipus de les àrees de repartiment 33 i 35, de manera que l'aprofitament tipus de l'àrea de repartiment 33 passa de 3,027 m2t/m2s a 3,022 m2t/m2s i l'aprofitament tipus de l'àrea de repartiment 35 passa d'1,713 m2t/ m2s a 1,596 m2t/ m2s.
  
Les determinacions contingudes en la modificació suposen una millora de la infraestructura viària i es disminueix l'aprofitament lucratiu total.
  
Quart. Les determinacions que conté el present expedient es consideren en línies generals correctes des del punt de vista de les exigències de la política urbanística i territorial de la Generalitat i no es troben en contradicció amb les disposicions legals d'aplicació, en els termes establerts en l'article 40 de la LRAU.
  
Cinqué. La present modificació comporta una xicoteta alteració en la delimitació d'una zona verda. D'això es deriva la necessitat que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix en la disposició transitòria novena de la LRAU, i ja que no està encara constituït l'esmentat Consell, les seues funcions corresponen al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.
  
- D'altra banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions ?l'objecte de les quals- siga portar a terme una diferent zonificació de zones verdes. Segons la interpretació que d'aquest precepte ha fet el Consell Jurídic Consultiu en nombroses ocasions, no és necessari sol·licitar el seu dictamen quan l'objecte de la modificació és més ampli i només indirectament, com a conseqüència derivada d'altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha estat ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen de l'esmentat òrgan consultiu.
  
Sisé. Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de general i pertinent aplicació, resolc:
  
1. Informar favorablement sobre la modificació puntual núm. 1.1.8 del Pla General d'Ordenació Urbana del municipi d'Aspe.
  
2. Aprovar definitivament la modificació puntual núm. 1.1.8 del Pla General d'Ordenació Urbana del municipi d'Aspe.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableixen l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.